Σίμων Α΄ της Λωρραίνης

Ο Σίμων Α΄ (Simon Ier de Lorraine, 1076 - 13 ή 14 Ιανουαρίου 1139) από τον Οίκο της Λωρραίνης (Μετς) ήταν δούκας της Λωρραίνης (1115-1139). 

Βιογραφία
Ήταν μεγαλύτερος γιος και διάδοχος του Θεοδώριχου Β΄, δούκα της Λωρραίνης και της Χέντβιχ, κόρης του Φρειδερίκου, κόμη του Φόρμπαχ.

Συνέχισε τις πολύ καλές σχέσεις της οικογένειαάς του με την Αγία Ρωμαϊκή Αυτοκρατορία και υποστήριξε τον αυτοκράτορα Ερρίκο Ε΄ στη Σύνοδο του Βορμς (1122). Είχε κακές σχέσεις με τους επισκόπους του, όπως τον Στέφανο του Μπαρ, επίσκοπο του Μετς και τον Αντάλμπερον, επίσκοπο του Τριρ, οι οποίοι διεκδικούσαν το δουκάτο της Λωρραίνης από τον πατέρα του. Ο Αντάλμπερον τον αφόρισε, αλλά ο Πάπας Ιννοκέντιος Β΄ αναίρεσε τον αφορισμό. Τον διαδέχθηκε ο γιος του Ματθαίος Α΄.

Οικογένεια
Νυμφεύτηκε την Αδελαΐδα των Ρέγκιναρ, κόρη του Ερρίκου Γ΄, κόμη του Λουβαίν και είχε τέκνα:
 Ματθαίος Α΄ 1119-1176, δούκας της Λωρραίνης.
 Ροβέρτος, κύριος του Φλοράνζ.
 Αγάθη, παντρεύτηκε τον Ρενώ Γ΄ των Ιβρέα, κόμη της Βουργουνδίας.
 Χέντβιχ/Εντβίζ, παντρεύτηκε τον Φρειδερίκο Γ΄, κόμη του Τουλ.
 Μπέρτα, παντρεύτηκε τον Χέρμαν Γ΄, μαργράβο του Μπάντεν.
 Ματθίλδη, παντρεύτηκε τον Γοδεφρείδο Α΄ κόμη τού Σπόνχαϊμ.
 Βαλδουίνος.
 Ιωάννης.

Πρόγονοι

Παραπομπές

Σίμων Α΄